R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

privind aprobarea organigramei și a statului de funcții ale Spitalului Orăşenesc Deta.

             Analizând temeiurile juridice, respectiv:

              a)art.80 alin. (1) lit. d) din Legea nr. 95/2006 privind reforma în domeniul sănătăţii, cu modificările și completările ulterioare;
              b)art. 129 alin. (3), litera c) din O.U.G. nr. 57/2019 privind Codul administrativ, cu modificările și completările ulterioare;
              c)Ordinul Ministerul Sănătăţii nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare;
              Având în vedere raportul nr. 1.136/2021 al Compartimentului Resurse umane al Primăriei oraşului Deta, prin care se propune aprobarea organigramei și a statului de funcții ale Spitalului Orăşenesc Deta, adresele nr. 548/2021 și nr.549/2021 ale Spitalului Orăşenesc Deta, referatul de aprobare al Primarului oraşului Deta, precum avizele Comisiei Juridice și Comisiei sociale;

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

              Consiliul local al orașului Deta adoptă prezenta hotărâre:
              Art.1. Se aprobă organigrama Spitalului Orăşenesc Deta, conform anexei nr.1, care face parte integrantă din prezenta hotărâre.
              Art.2. Se aprobă Statul de funcții a Spitalului Orăşenesc Deta, conform anexei nr.2, care face parte integrantă din prezenta hotărâre.

              Art.3. Prezenta hotărâre se comunică, prin intermediul secretarului general al orașului, în termenul prevăzut de lege:

            - Instituţiei Prefectului - Judeţul Timiş;

            - Primarului Oraşului Deta;

                        - Compartimentului Administraţie publică locală, secretariat al Primăriei oraşului Deta;
                        - Compartimentului Resurse Umane al Primăriei oraşului Deta;
                        - Spitalului Orăşenesc Deta.

